Diari Oficial de la Generalitat Valenciana


Sumari del DOGV 8501, del 07-03-2019 (2019/2270)

ACORD d'1 de març de 2019, del Consell, de cessament i nomenament de membre del Consell d'Administració de l'Autoritat Portuària d'Alacant.
-------------------------------------------------------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/2270


Data del document
:   01-03-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Alacant
    * instal·lació portuària

ACORD d'1 de març de 2019, del Consell, de cessament i nomenament de membre del Consell d'Administració de l'Autoritat Portuària d'Alacant. [2019/2270]  
D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i amb els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, per qui ocupe la presidència de l'entitat, la capitania marítima i 13 vocalies.  
  
L'apartat 2 de l'article 30 del text refós esmentat disposa que la designació de les vocalies haurà de fer-se necessàriament a proposta de les administracions públiques i de les entitats i organismes representats en el consell d'administració. Així mateix, indica que la separació i el nomenament de les persones que ocupen les vocalies dels consells d'administració de les autoritats portuàries seran acordats per l'òrgan competent de la comunitat autònoma, a proposta de les organitzacions, organismes i entitats a què aquells representen.  
Correspon al Consell la competència esmentada en virtut de l'article 17.b de la Llei 5/1983, de 30 de desembre, de la Generalitat, del Consell.  
L'Administració General de l'Estat proposa la separació de Vicente Fenellós Puigcerver, i la designació de Diego Abaitua Rodríguez.  
  
En conseqüència, a proposta de la consellera d'Habitatge, Obres Públiques i Vertebració del Territori, el Consell, prèvia deliberació, en la reunió de l'1 de març de 2019,  
  
  
ACORDA  
  
Primer  
El cessament com a vocal del Consell d'Administració de l'Autoritat Portuària d'Alacant, en representació de l'Administració general de l'Estat, Vicente Fenellós Puigcerver amb efectes des del dia de la publicació d'aquest acord en el Diari Oficial de la Generalitat Valenciana.  
  
  
Segon  
Nomenar com a vocal del Consell d'Administració de l'Autoritat Portuària d'Alacant en representació de l'Administració general de l'Estat, Diego Abaitua Rodríguez, amb efectes des de l'endemà de la publicació d'aquest acord en el Diari Oficial de la Generalitat Valenciana.  
  
València, 1 de març de 2019  
  
La consellera secretària,  
MÓNICA OLTRA JARQUE